Document ID: 32014D0805

KOMISSION TÄYTÄNTÖÖNPANOPÄÄTÖS,
annettu 17 päivänä marraskuuta 2014,
yhteistyöohjelmien luettelon vahvistamisesta ja Euroopan aluekehitysrahastosta kullekin ohjelmalle Euroopan alueellinen yhteistyö -tavoitteen nojalla kaudella 2014-2020 annettavan tuen kokonaismäärän ilmoittamisesta annetun komission täytäntöönpanopäätöksen 2014/366/EU muuttamisesta
(tiedoksiannettu numerolla C(2014) 8423)
(2014/805/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon Euroopan alueellinen yhteistyö -tavoitteen tukemista Euroopan aluekehitysrahastosta koskevista erityissäännöksistä 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1299/2013 (1) ja erityisesti sen 4 artiklan,
on kuullut Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1303/2013 (2) 150 artiklan 1 kohdassa perustettua Euroopan rakenne- ja investointirahastojen yhteensovittamisesta vastaavaa komiteaa,
sekä katsoo seuraavaa:
(1)
Komissio vahvisti komission täytäntöönpanopäätöksellä 2014/366/EU (3) asetuksen (EU) N:o 1299/2013 4 artiklan 4 kohdan mukaisesti Euroopan aluekehitysrahastosta (EAKR) annettavan rahoitusosuuden Euroopan parlamentin ja neuvoston asetuksessa (EU) N:o 231/2014 (4) säädetylle liittymistä valmistelevalle tukivälineelle (IPA II), mutta ei vielä pystynyt ilmoittamaan EAKR:stä annettavaa rahoitusosuutta Euroopan parlamentin ja neuvoston asetuksessa (EU) N:o 232/2014 (5) säädetyn Euroopan naapuruusvälineen (ENI) mukaisille rajat ylittäville ja merialueita koskeville ohjelmille.
(2)
Asetuksen (EU) N:o 1299/2013 4 artiklan 5 kohdan mukaisesti EAKR:stä ENI:n mukaisiin rajat ylittäviin ja merialueita koskeviin ohjelmiin kullekin jäsenvaltiolle annettava rahoitusosuus olisi myönnettävä, edellyttäen, että ENI:stä myönnetään tukea vähintään vastaava määrä.
(3)
Sen vuoksi täytäntöönpanopäätöstä 2014/366/EU olisi muutettava,
ON HYVÄKSYNYT TÄMÄN PÄÄTÖKSEN:
1 artikla
Muutetaan täytäntöönpanopäätös 2014/366/EU seuraavasti:
1)
Lisätään artikla seuraavasti:
”4 a artikla
EAKR:stä asetuksessa (EU) N:o 232/2014 säädetyn Euroopan naapuruusvälineen (ENI) mukaisiin rajat ylittäviin ja merialueita koskeviin ohjelmiin kullekin jäsenvaltiolle annettava rahoitusosuus vahvistetaan liitteessä V.”
2)
Lisätään tämän päätöksen liite liitteeksi V.
2 artikla
Tämä päätös on osoitettu kaikille jäsenvaltioille.
Tehty Brysselissä 17 päivänä marraskuuta 2014.

Labels: 15
5
20